ᱴᱚᱝᱠ, ᱥᱤᱧᱚᱛ

ᱴᱚᱝᱠ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱴᱚᱝᱠ ᱥᱚᱦᱚᱨ ᱫᱚ ᱡᱚᱭᱯᱩᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱛᱮ ᱙᱕ ᱠᱤᱞᱚᱢᱤᱴᱚᱨ (᱖᱐ ᱢᱤᱞ) ᱮᱛᱚᱢ ᱨᱮ, ᱵᱚᱱᱟᱥ ᱜᱟᱰᱟ ᱠᱷᱚᱱ ᱡᱚᱡᱚᱢ ᱯᱟᱥᱴᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱴᱚᱝᱠ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱴᱚᱝᱠ ᱫᱚ ᱑᱘᱑᱗ ᱠᱷᱚᱱ ᱑᱙᱔᱗ ᱥᱮᱨᱢᱟ ᱫᱷᱟᱹᱨᱤᱡ ᱵᱨᱤᱴᱤᱥ ᱥᱤᱧᱚᱛ ᱨᱮᱱᱟᱜ ᱱᱚᱣᱟ ᱧᱩᱛᱩᱢᱟᱜ ᱜᱮ ᱯᱨᱤᱱᱥᱞᱤ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱠᱚᱢᱟᱞ ᱟᱢᱨᱳᱦᱤ ᱯᱷᱤᱞᱢ ᱨᱟᱡᱤᱭᱟ ᱥᱩᱞᱛᱟᱱ ᱨᱮᱱᱟᱜ ᱥᱩᱴᱤᱝ ᱫᱚ ᱑᱙᱘᱑-᱘᱒ ᱨᱮ ᱴᱚᱝᱠ ᱨᱮ ᱦᱩᱭ ᱞᱮᱱᱟ ᱾ ᱴᱚᱝᱠ ᱨᱮᱱᱟᱜ ᱧᱩᱛᱩᱢᱟᱱ ᱴᱷᱟᱶ ᱠᱚᱫᱚ ᱦᱩᱭᱩᱜ ᱠᱟᱱᱟ: ᱥᱟᱦᱤ ᱡᱟᱢᱟ ᱢᱚᱥᱡᱤᱫᱽ, ᱵᱤᱥᱚᱞᱯᱩᱨ ᱰᱮᱢ, ᱟᱨᱵᱤ ᱯᱷᱟᱨᱥᱤ ᱨᱤᱥᱟᱨᱪ ᱤᱱᱥᱴᱤᱴᱭᱩᱴ, ᱥᱩᱱᱦᱚᱨᱤ ᱠᱳᱴᱷᱤ, ᱦᱟᱹᱛᱤ ᱵᱷᱟᱴᱟ, ᱟᱱᱱᱱᱯᱩᱨᱱᱟ ᱰᱩᱝᱜᱽᱨᱤ ᱜᱚᱱᱮᱥ ᱢᱚᱱᱫᱤᱨ, ᱨᱟᱥᱤᱭᱟ ᱨᱮᱱᱟᱜ ᱴᱮᱠᱨᱤ, ᱠᱤᱰᱣᱟᱭ ᱯᱟᱨᱠ, ᱜᱷᱚᱱᱴᱟᱜᱷᱟᱨ, ᱠᱟᱢᱫᱷᱮᱱᱩ ᱥᱟᱨᱠᱮᱞ, ᱱᱮᱦᱨᱩ ᱜᱟᱨᱰᱮᱱ, ᱪᱚᱛᱩᱨᱵᱷᱩᱡᱽ ᱛᱟᱞᱟᱵᱽ ᱡᱷᱤᱞ ᱾ ᱱᱚᱣᱟ ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱱᱟᱣᱟᱵᱳ ᱥᱚᱦᱚᱨ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ ᱾

ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱴᱚᱝᱠ ᱨᱮ ᱑᱖᱕,᱒᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽ ᱨᱮ ᱔᱘% ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱑᱔% ᱦᱚᱲ ᱮᱞ ᱫᱚ ᱖ ᱥᱮᱨᱢᱟ ᱟᱨ ᱚᱱᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱢᱮᱱᱟᱜ ᱠᱚᱣᱟ ᱾ ᱴᱚᱝᱠ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱖᱘.᱖᱒% ᱠᱟᱱᱟ ᱾ ᱚᱸᱰᱮ ᱠᱚᱲᱟ ᱫᱚ ᱗᱗.᱖᱘% ᱟᱨ ᱛᱤᱨᱞᱟᱹ ᱫᱚ ᱕᱙.᱑᱘% ᱾ ᱫᱷᱚᱨᱚᱢ ᱞᱮᱠᱟᱛᱮ, ᱔᱘% ᱢᱩᱥᱞᱤᱢ, ᱕᱐% ᱦᱤᱱᱫᱩ, ᱑.᱘% ᱡᱮᱭᱱ ᱟᱨ ᱐.᱒% ᱮᱴᱟᱜ ᱠᱚᱠᱚ ᱛᱟᱦᱮᱸ ᱠᱟᱱᱟ ᱾

ᱱᱟᱜᱟᱢ
ᱯᱚᱱᱚᱛ ᱨᱤᱱᱤᱡ ᱯᱷᱟᱣᱩᱱᱰᱚᱨ ᱟᱨ ᱱᱚᱣᱟ ᱢᱟᱲᱟᱝ ᱥᱟᱥᱚᱱᱤᱡ ᱯᱤᱸᱰᱟᱨᱤ ᱱᱟᱣᱟᱵᱽ ᱢᱩᱦᱟᱢᱢᱚᱫᱽ ᱟᱢᱤᱨ ᱠᱷᱟᱱ (᱑᱗᱖᱙-᱑᱘᱓᱔), ᱟᱯᱷᱜᱟᱱᱤᱥᱛᱟᱱ ᱠᱷᱚᱱ ᱯᱚᱥᱛᱩᱱ ᱵᱚᱝᱥᱚ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱛᱟᱦᱮᱸ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Genealogy of the ruling chiefs of Tonk

ᱛᱷᱚᱠ:ᱴᱚᱝᱠ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ